Erling Bratsberg

Erling Bratsberg (født 1969) er norsk bonde og lokalpolitiker, fra Soløy i Lavangen og bosatt i Brøstadbotn i Dyrøy, som representerer Arbeiderpartiet. Bratsberg var ordfører i Lavangen kommune fra 2011 til 2015, og representerte da Senterpartiet.Nyheter på Senterpartiets nettside, Sp-ordfører i Lavangen . Besøkt 16. oktober 2015. Han var innvalgt til kommunestyret i Lavangen fra 2007 til 2015, og har siden 2019 vært kommunestyrerepresentant i Dyrøy.VG valg 2023. Erling Bratsberg på valgomaten. Besøkt 25. oktober 2023.Dyrøy kommune. Kommunestyret 2019–2023. Arkivert som vist 13. mai 2023.VG kommunevalg 2023. Valgresultater for Dyrøy. Besøkt 25. oktober 2023. 

Bratsberg avsluttet sin allmennlærerutdanning ved Høyskolen i Tromsø i 2001, og var senere tilsatt som lærer ved Lavangen skole. Han var i en periode butikkansatt i Tennevoll, og fra 2008 medeier siden åpningen av en Bunnpris-butikk på samme sted.

Etter ordførerperioden flyttet Bratsberg til Dyrøy for å starte opp som melkebonde. Han tok utdanning som agronom ved Gibostad landbruksskole mellom 2020 og 2022. Før kommunestyrevalget i 2019 meldte Bratsberg seg ut av Senterpartiet, og stilte til valg i Dyrøy på Arbeiderpartiets liste. Siden 2021 har han vært leder for Dyrøy arbeiderparti.

 Referanser 

Kategori:Sp-ordførere i Troms
Kategori:Ordførere i Lavangen
Kategori:Ap-politikere i Troms
Kategori:Lokalpolitikere i Dyrøy
Kategori:Fødsler i 1969